న్యూఢిల్లీ: దాదాపు నెల కిందట బోర్డింగ్ పాస్ కోసం విశాఖ విమానాశ్రయంలో ఎంపీ జేసీ దివాకర్రెడ్డి ఇండిగో ఎయిర్లైన్స్ సిబ్బందిపై దురుసుగా ప్రవర్తించారంటూ ఆయనపై పలు ఎయిర్లైన్స్ సంస్థలు విధించిన నిషేధం ఎట్టకేలకు పరిష్కారమై శుభం కార్డు పడింది. ఈ నిషేధ కాలంలో విమాన ప్రయాణం కోసం జేసీ చాలా ఇబ్బందులు పడాల్సి వచ్చింది. రాష్ట్రపతి ఎన్నికల్లో ఓటు వేసేందుకు సుమారు ఏడు లక్షల ఖర్చుతో ప్రత్యేక విమానం బుక్ చేసుకుని ఢిల్లీ వెళ్ళిన సంగతి కూడా తెలిసిందే. నిషేధంపై మధ్యంతర స్టే కోసం హైకోర్టును ఆశ్రయించినా ఫలితం లేకపోయింది. ఈ నేపథ్యంలో తనపై విమానయాన సంస్థలు విధించిన నిషేధం ఎత్తివేత కోసం జేసీ పార్లమెంట్ సెంట్రల్ హాలులో ఆర్థికమంత్రి జైట్లీతో కూడా మాట్లాడగా, టీడీపీ వారే విమానయాన శాఖ మంత్రిగా ఉన్నందున వారితోనే మాట్లాడాలని సూచించారు. కేంద్రమంత్రి సుజనాచౌదరిని జైట్లీ పిలిచి సాధ్యమైనంత త్వరగా ఈ సమస్యకు పరిష్కారం చూడాలన్నారు. అయితే, విమానయాన సంస్థలు జేసీ నుంచి క్షమాపణను ఆశిస్తుండగా, ఆయన మాత్రం అందుకు సిద్ధంగా లేకపోవడంతోనే నిషేధం దాదాపు నెల్లాళ్ళుగా కొనసాగుతూ వచ్చింది.గతంలో మహారాష్ట్ర ఎంపీ రవీంద్ర గైక్వాడ్ వివాదం కూడా క్షమాపణతోనే ముగిసినందున జేసీ కూడా క్షమాపణ చెప్పాల్సిందేనని విమానయాన మంత్రి అశోక్ గజపతి పట్టుబట్టినట్లు తెలిసింది.అయితే, చివరికి అశోక్ గజపతి సూచనతో మంత్రి సుజనా జోక్యం ద్వారా ఈ సమస్యకు తెరపడింది. బుధవారం నాడు ఢిల్లీలో మంత్రి సుజనా నివాసానికి ఎంపీ జేసీతో పాటు ఎయిర్పోర్ట్ ఆపరేషన్స్ అధిపతి రాందాస్, ఇండిగో తదితర విమానయాన సంస్థల ప్రతినిధులు వచ్చారు. జూన్ 15వ తేదీన విశాఖ విమానాశ్రయంలో చోటుచేసుకున్న ఘటనపై ఇండిగో ప్రతినిధులు స్పందిస్తూ తాము నిబంధనల ప్రకారమే నడుచుకున్నామని, నిర్దేశించిన సమయానికి ఒక్క నిమిషం ఆలస్యంగా వచ్చినా బోర్డింగ్ పాస్ ఇవ్వరాదని తమకు ఆదేశాలున్నాయని, అందువల్లే ఎంపీ జేసీకి పాస్ ఇవ్వలేదని చెప్పారు. అయితే, ప్రముఖుల విషయంలో ఒకటి రెండు నిమిషాల మినహాయింపు ఇవ్వవచ్చని పై నుంచి ఆదేశాలు వస్తే దానికి అనుగుణంగా వ్యవహరిస్తామని వారు స్పష్టం చేశారు.ఈ క్రమంలో జేసీ విశాఖ విమానాశ్రయంలో తాను పడ్డ ఇబ్బందిని వివరిస్తూ తన వాదనను కూడా వినిపించారు. స్వయంగా విమానయాన మంత్రి చొరవ తీసుకోవడంతో ఎంపీ నుంచి క్షమాపణ విషయంలో విమానయాన సంస్థలు శాంతించాయి. చివరికి జేసీ కూడా నాటి సంఘటనపై విచారం వ్యక్తం చేశారు. దాంతో విమానయాన సంస్థల ప్రతినిధులు కూడా సంతృప్తి చెంది జేసీతో కరచాలనం చెయ్యడంతో ఆయనపై నిషేధానికి శుభం కార్డు పలికింది.
newdhilly: daadaapu nela kindata bording pas kosam visakha vimaanaasrayamlo empy jasee divakarreddy indigo airlines sibbandipai durusugaa pravartinchaarantuu aayanapai palu airlines samsthalu vidhinchina nishedham ettakelaku parishkaaramai shubham kaardu padindi. ee nishedha kaalamlo vimana prayaanam kosam jasee chala ibbandulu padalsi vachindi. rashtrapati ennikallo otu vesenduku sumaru edu lakshala kharchuto pratyeka vimanam buk chesukuni dhilli vellina sangati kuudaa telisinde. nishedhampai madhyantara stay kosam haikortunu aasrayinchinaa phalitam lekapoyindi. ee nepathyamlo tanapai vimaanayaana samsthalu vidhinchina nishedham ettiveta kosam jasee parlament central haalulo aardhikamantri jaitleetho kuudaa matladaga, tdp vaare vimaanayaana saakha mantrigaa unnanduna vaarithone matladalani suuchimchaaru. kendramantri sujanachoudarini jaitley pilichi saadhyamainanta twaragaa ee samasyaku parishkaaram chuudaalannaaru. ayithe, vimaanayaana samsthalu jasee nunchi kshamaapananu aasistundagaa, aayana maatram anduku siddamgaa lekapovadamtone nishedham daadaapu nellaallugaa konasaagutuu vachindi.gatamlo maharashtra empy ravindra gaikwad vivaadam kuudaa kshamaapanatone mugisinanduna jasee kuudaa kshamaapana cheppalsindenani vimaanayaana mantri ashok gajapati pattubattinatlu telisindi.ayithe, chivariki ashok gajapati suuchanathoo mantri sujana jokyam dwara ee samasyaku terapadindi. budhavaaram naadu dhilleelo mantri sujana nivaasaaniki empy jeseetho paatu airport aperations adhipati randas, indigo taditara vimaanayaana samsthala pratinidhulu vachaaru. joon 15va tedeena visakha vimaanaasrayamlo chotuchesukunna ghatanapai indigo pratinidhulu spandistuu taamu nibandhanala prakarame naduchukunnamani, nirdesinchina samayaniki okka nimisham aalasyamgaa vachina bording pas ivvaraadani tamaku aadesaalunnaayani, anduvalle empy jeseeki pas ivvaledani cheppaaru. ayithe, pramukhula vishayamlo okati rendu nimishaala minahaayimpu ivvavachani pai nunchi aadesaalu vaste daaniki anugunamgaa vyavaharistaamani vaaru spashtam chesaru.ee kramamlo jasee visakha vimaanaasrayamlo taanu padda ibbandini vivaristuu tana vaadananu kuudaa vinipinchaaru. swayamgaa vimaanayaana mantri chorava teesukovadamto empy nunchi kshamaapana vishayamlo vimaanayaana samsthalu saantinchaayi. chivariki jasee kuudaa naati sanghatanapai vichaaram vyaktam chesaru. daamto vimaanayaana samsthala pratinidhulu kuudaa santrupti chendi jeseetho karachaalanam cheyyadamtho aayanapai nishedhaaniki shubham kaardu palikindi.